**Cesta za živou vodou**

(Askeladden - I Soria Moria slott / The Ash Lad 2)

**Premiéra: 30. 1. 2020**

Maipo Film, Nórsko, 2019

**Réžia:** [Mikkel Brænne Sandemose](https://www.imdb.com/name/nm3511659/?ref_=tt_ov_dr)

**Scenár:** [Aleksander Kirkwood Brown](https://www.imdb.com/name/nm8490586/?ref_=tt_ov_wr)

**Kamera:** Trond Tønder

**Hudba:** Ginge Anvik

**Hrajú:** [Vebjørn Enger](https://www.imdb.com/name/nm4887746/?ref_=tt_cl_t1), [Eili Harboe](https://www.imdb.com/name/nm4888033/?ref_=tt_cl_t2), [Mads Sjøgård Pettersen](https://www.imdb.com/name/nm3162723/?ref_=tt_cl_t3), [Elias Holmen Sørensen](https://www.imdb.com/name/nm6912024/?ref_=tt_cl_t4), Thorbjørn Harr

**Fantasy rozprávka Cesta za živou vodou voľne nadväzuje na predchádzajúci film Cesta za kráľom Trollov, v ktorom sme prvýkrát stretli dobrosrdečného Espena, jeho dvoch bratov, krásnu a odvážnu princeznú Kristin. Statočného Espena teraz čaká ešte väčšie dobrodružstvo. Vydáva sa totiž hľadať živú vodu, aby zachránil svojich bratov aj Kristíniných kráľovských rodičov.**

Espenove nové dobrodružstvo začína trošku nešťastne. Kristínini rodičia, kráľ Erik a kráľovná Viktória, sú otrávení a z tohto hrozného činu sú falošne obvinení obaja Espenovi bratia. Obaja nešťastníci sú ihneď uvrhnutí do väzenia a čakajú na popravu. To by ale nebol Espen, aby nenašiel spôsob, ako zložitú situáciu vyriešiť! Presvedčí princeznú Kristin, aby sa s ním vydala hľadať bájny zámok Soria Moria, ktorý je vraj celý postavený z rýdzeho zlata. Tu sa podľa dávnych povestí ukrýva prameň zázračnej živej vody a s jej pomocou chce Erik zachrániť život kráľa a kráľovnej a aj svojich bratov.

Ale existuje vôbec taký zámok? Nie je to len fikcia? A je v ňom naozaj živá voda? Espen musí konať rýchlo, v pätách je mu totiž banda zlých Dánov, ktorí nenávidia ich kráľovstvo viac než čokoľvek iné a chcú Espena a Kristin za každú cenu zastaviť. Pokiaľ Espen a Kristin nebudú úspešní, bude to znamenať koniec nielen pre bratov a kráľovstvo, ale možno aj pre celý svet!

Prístupnosť: nevhodné pre vekovú kategóriu maloletých do 12 rokov

Žáner: fantasy rozprávka

Verzia: český dabing

Stopáž: 99 minút

Formát: 2D DCP, zvuk 5.1

Monopol do: 30. 10. 2029